טלפוניקה

**טלפוניקה** (בספרדית: **Telefónica**) היא חברת תקשורת רב לאומית ספרדית שבסיסה במדריד, ספרד. היא אחת ממפעילות שירותי התקשרות הגדולות בעולם. היא מספקת שירותי תקשורת קווית וסלולרית, אינטרנט וטלוויזיה רב-ערוצית באירופה ובאמריקה.

לחברה הייתה חברת בת נפרדת לשירותי תקשרות סלולרית, "טלפוניקה מובילס" (Telefónica Móviles), שאוחדה עם חברת האם ב-2006. חטיבה זו פעלה תחת המותג "Movistar", שהחל מ-2010 משמש כמותג העיקרי של כל פעילות הקבוצה. לחברה שני מותגי תקשורת נוספים, O2 (עבור שירותי תקשורת סלולרית באירופה) ו-Vivo בברזיל.

## היסטוריה
טקסט=Telefónica logo evolution|ממוזער|250x250 פיקסלים|התפתחות הלוגו של טלפוניקה מאז 1924 עד 2021
החברה הוקמה במדריד בשנת 1924 בשם **Compañía Telefónica Nacional de España (CTNE)**, כאשר התאגיד האמריקאי ITT (International Telephone & Telegraph Corporation) היה אחד מבעלי המניות הגדולים שלה, עד שנת 1940.

בשנת 1945 רכשה המדינה 79.6% ממניות החברה. חלק זה דולל על ידי הגדלת הון ב-1967. בשנת 1987 ביצעה החברה הנפקה ראשונה לציבור של מניות ב וגייסה 400 מיליון דולר. זו הייתה ההנפקה הראשונה של מניות של חברה ספרדית בשוק האמריקאי. "טלפוניקה" הייתה מפעילת הטלפון היחידה בספרד עד לרפורמה של שוק התקשורת ב-1997. בשנת 2000 היא עדיין שלטה במעל 75% מהשוק בספרד.

בסוף שנות ה-90 של המאה ה-20 החלה החברה לפעול במדינות נוספות, מחוץ לספרד, ברחבי אירופה ואמריקה ופעילותה התרחבה במהירות, על ידי גיוס חוב ורכישת חברות. בשנת 2000 כבר היה לה פעילות ב-25 מדינות, 62 מיליון לקוחות, כ-127 אלף עובדים וייצרה רווח של מעל מיליארד דולר. בפברואר 2001 טלפוניקה דורגה כספקית התקשורת הגדולה באירופה מבחינת שווי שוק.

בנוסף באותן השנים, הקימה שתי חברות בת: "טלפוניקה מובילס" לשירותי תקשרות סלולרית, וספקית האינטרנט "טרה נטוורקס" (Terra Networks). בשיא בועת הדוט-קום, בנובמבר 1999, הונפקו מניות החברה החברה בבורסת מדריד, והם עלו פי שבעה תוך חודשים והן צורפו למדד הדגל של הבורסה - IBEX 35. במאי 2000 חברת "טרה נטוורקס" רכשה את הוא פורטל האינטרנט ומנועהחיפוש "לייקוס", שהיה אז אחד הפופולריים ביותר בארצות הברית, תמורת 12.5 מיליארד דולרים במניות. העסקה הושלמה באוקטובר 2000, אך בשלב שווי העסקה נחתך בחצי מאז ההכרזה, עקב ירידת מחיר המניה של החברה. החברה הממוזגת החלה לפעול בשם "טרה לייקוס".

בנובמבר 2000 הונפקה חטיבת הסלולר של החברה, "טלפוניקה מובילס", בבורסות ניו יורק ומדריד. אך בעקבות התפוצצות בועת הדוט-קום, סבלה החטיבה מהפסדים במשך מספר שנים, וכך גם חברת האם. בסוף 2003 חזרה לפעול ברווח.

במהלך 2004 רכשה חברת האם חזרה את "טרה נטוורקס", בעקבות הצעת רכש. באוקטובר 2004 נמכרה "לייקוס" (שפעילותה הופרדה מ"טרה") לתאגיד התקשורת הדרום קוריאני "דאום קומיוניקיישנס" תמורת 95 מיליון דולר (0.76% מהמחיר אותו שילמה "טרה נטוורקס" עבור ההחברה במקור). ב-2006 מיזגה חזרה גם את חברת הבת "טלפוניקה מובילס".

בספטמבר 2023, חברת הטלקום הסעודית (STC), הנתמכת על ידי קרן ההשקעות הציבורית הסעודית - קרן העושר הריבונית של ערב הסעודית, הפכה לבעלת המניות הגדולה ביותר בחברה, לאחר שרכשה 9.9% מהמניות תמורת 2.1 מיליארד אירו. בתגובה החליטה ממשלת ספרד גם לרכוש 10% מהמניות, במטרה להיות בעלת השפעה על פעילות החברה.
## אזורי פעילות
ממוזער|250x250 פיקסלים|מפה המדגישה את הפעילות הגלובלית של טלפוניקה.

### אירופה
טלפוניקה גרמניה נוסדה ב-21 ביולי 1995, כ-VIAG Interkom, מיזם משותף עם בריטיש טלקום, לפני שנרכשה ומותגה מחדש על ידי טלפוניקה. היא השיקה שירותי רשת סלולרית בשנת 1998, מותגה מחדש ל-O2 גרמניה בשנת 2001 לאחר השתלטות על ידי בריטיש טלקום, ונרכשה על ידי טלפוניקה בשנת 2006. ביולי 2013 רכשה גם את הפעילות של חברת KPN ההולנדית בגרמניה.

בסוף 2005 רכשה את חברת הסלולר הבריטית O2, תמורת 31.5 מיליארד דולר.

### אמריקה
באמריקה לחברה פעילות בארצות הברית, ארגנטינה, קולומביה, קוסטה ריקה, אקוודור, פנמה ועוד. במקסיקו היא המפעילה השנייה בגודלה והיא הגדולה ביותר בצ'ילה, ונצואלה, ברזיל ופרו.

ביוני 2001 השלימה טלפוניקה את רכישתן של ארבע מפעילות סלולר אזורייות במקסיקו מחברת מוטורולה, בהיקף כולל של 1.8 מיליארד דולר במניות. עם השלמת הרכישה הפכה למפעילת הסלולר השלישית בגודלה במקסיקו. באפריל 2002 רכשה חברה נוספת והפכה למפעילת הסלולר השנייה בגודלה.

בשנת 2004 רכשה את כל פעילותה של חברת בלסאות' האמריקאית באמריקה הלטינית, שכללה מפעילות סלולר בעשר מדינות.

### אסיה
#### סין
החל משנת 2011 טלפוניקה מחזיקה ב-9.7% ממניות צ'יינה יוניקום, וצ'יינה יוניקום מחזיקה ב-1.4% מהחברה הספרדית.

### פעילויות שנסגרו
החברה מכרה את פעילותה (מותג O2) במדינות סלובקיה, אירלנד וצ'כיה.
### פעילויות בישראל
בספטמבר 2000 הציעה "טלפוניקה" לרכוש 50% ממניות פלאפון תקשורת מידי חברת מוטורולה, תמורת כ-1.5 מיליארד דולר, אך לבסוף הם נמכרו לחברת ההשקעות שמרוק הולדינגס.

בסוף שנת 2009 רכשה "טלפוניקה", תמורת 207 מיליון דולר, את חברת התקשורת "Jajah", שהיה לה מרכז מחקר ופיתוח בישראל. במאי 2013
מתגה מחדש את הפעילות כ"טלפוניקה דיגיטל ישראל", שהפך לאחד ממרכזי הפיתוח העיקריים של חטיבת "טלפוניקה דיגיטל" של הקבוצה (שהייתה אחראית על חדשנות, פיתוח שירותים דיגיטליים ושותפויות גלובליות). כחלק מהמהלך הודיעה טלפוניקה גם על הרחבת הפעילותה בתחום השותפויות בישראל שהחל עוד קודם, כשקרן הון הסיכון של החברה - "Telefonica Ventures", הקימה פעילות מקומית, לאיתור הזדמנויות השקעה ושיתופית פעולה בישראל. בדצמבר 2013 הודיעה החברה כי היא סוגרת את השירות של "Jajah". בשנת 2017 פוטרו מרבית העובדים ממרכז הפיתוח, כחלק ממהלך למיזוג מרכז הפיתוח הישראלי עם זה הספרדי.

בנוסף במשך השנים רכשה הקבוצה ציוד ותוכנה בישראל. בין השאר רכשה מערכות מסרים מאוחדים מחברת "קומברס"; פתרונות לניהול, ניטור איכות ומניעת הונאות של חברת "אי.סי.טל" (ECTel) מקבוצת ECI Telecom; ופתרונות אבטחה של חברת אלוט תקשורת.

החל משנת 2021 "טלפוניקה" משתפת פעולה עם חברת "ארד" הישראלית בפרויקט לאספקת מדי מים ברחבי מדריד, הפועלים באמצעות תשתית תקשורת, שקולטת את המידע, ומשדרת אותו באמצעות האינטרנט לצורך חיוב.

## קישורים חיצוניים

* 

* 
* 
* 
## הערות שוליים

קטגוריה:חברות הנסחרות בבורסה לניירות ערך בפרנקפורט
קטגוריה:חברות הנסחרות בבורסה לניירות ערך בניו יורק
קטגוריה:ספרד: טלקומוניקציה
קטגוריה:חברות תקשורת אירופאיות